kardosdrur/scandi-wiki huggingface dataset:
Sorttippet revhaj

Den sorttippede revhaj (Carcharhinus melanopterus) er en haj, der lever i varme tempererede have (Middelhavet, Rødehavet, Stillehavet og det Indiske Ocean). Den anses for at være den mest almindelige revhaj, og den kan kendes på den sorte finne. Det er en mellemstor haj som normalt bliver mellem 90-115 cm, men kan blive næsten 2 meter og opnå en vægt på 15 kg.

Formering 
Parringen indledes med at hannerne følgende tæt bag hunnerne, sandsynligvis tiltrukket af hendes kemiske signaler for brunst. Når hannen først har fået færten af hunnen bliver han omkring hende med ca. 15 cm afstand. Han holder snuden mod hendes gat, og opfordrer hende til parring. Når hun er klar, vender hannen hende om på ryggen og parrer hende ved at indføre sin klasper i hendes gat. Parringen varer op til flere minutter, herefter fortsætter de deres normale adfærd. Hunnerne ofte med dybe sår efter hannens tænder. Disse skader heles fuldstændig efter få måneder. Hunnerne er drægtige i mellem 7 og 11 måneder (nogle gange op til 16). Hajen føder levende unger, frem for at lægge æg. Den føder som regel 2 til 4 unger på 46-52 cm pr. kuld. Parringer kan foregå i alle årets måneder.

Levevis 
De lever nær kystområder, på 1-25 meters dybde. Deres rygfinne stikker ofte en smule op af vandet. De bevæger sig med tidevandet, og søger længere ind mod kysten når højvandet indtræffer. De lever især nær drop-offs og laguner. Hajen bliver i det samme område i flere år, og søger sjældent ud på dybere vand. De juvenile hajer lever kystnært og søger beskyttelse i større grupper, og de foretrækker sandbund. De voksne hajer foretrækker at svømme i nærheden af koralrevene. Hajen skal hele tiden svømme for at kunne ånde, da den ikke har nogen gællemuskulatur der aktivt kan pumpe vand over gællerne. Dog kan den ligge stille på bunden af vand hvis der er tilstrækkelig bevægelse i vandet. Hajen lever af en række fisk, blæksprutter, havslanger og krebsdyr. En generelt meget sky haj, men steder, hvor der er mange snorkeldykkere, kan hajerne vænne sig til mennesker og ignorerer disse.

Forveksling 
Den sorttippede revhaj forveksles ofte med den almindelige revhaj, som er på top ti over farligste hajer, men den sorttippede revhaj er sjældent skyld i angreb på mennesker.
Hajen er "under observation" af IUCN pga. overfiskning, ødelæggelse af habitat, men også pga. fejlfangst.

Referencer

Eksterne henvisninger 

 Biological Profiles: Blacktip Reef Shark  på Florida Museum of Natural History Ichthyology Department
 Carcharhinus melanopterus, Blacktip reef shark på FishBase

Hajer
Estádio Major Antônio Couto Pereira

Estádio Major Antônio Couto Pereira (i kort form også kaldet Couto Pereira) er hjemmebane for Coritiba Foot Ball Club. Det kan rumme 37.182 tilskuere.

Kilder 
 Couto Pereira  

Fodboldstadioner i Brasilien
Curitiba
Jonas Christoffersen

Jonas Christoffersen (født 1. juni 1969) er en dansk jurist og dr.jur., tidligere konstitueret  landsdommer og tidligere direktør for Institut for Menneskerettigheder.

Christoffersen blev cand.jur. fra Københavns Universitet i 1995 og blev derefter advokatfuldmægtig ved Gorrissen Federspiel.
I 1998 fik han møderet for Landsretterne,
og blev samme år dommerfuldmægtig ved Højesteret.
Christoffersen var fra 1999 til 2000 tilbage ved Gorrissen Federspiel som advokat, men blev derefter ph.d.-studerende ved Københavns Universitet. Derefter blev han adjunkt i menneskeret ved Københavns Universitet.
Fra 2006 til 2007 var han konstitueret landsommer, og fra 2008 til 2009 lektor i menneskeret ved Københavns Universitet.
Han blev i 2008 tildelt doktorgraden i jura på en afhandling om Den Europæiske Menneskerettighedsdomstol og blev derefter direktør for Institut for Menneskerettigheder.
Christoffersen fortsatte i denne stilling frem til 2020 hvor han skiftede til et job som advokat hos Offersen & Christoffersen.
Som advokat var han forsvarer i Rigsretssagen mod Inger Støjberg.

Ved siden af sine ansættelser har han siddet i flere råd og udvalg, blandt andet i Advokatsamfundet.

Henvisninger

Eksterne henvisninger 
 Om Jonas Christoffersen på Institut for Menneskerettigheders hjemmeside 

Jurister fra Danmark
Erhvervsfolk fra Danmark
Personer i Kraks Blå Bog
Jørgen Kaas (1618-1658)

Jørgen Kaas (1618 – 30. januar 1658 på Fyn), til Hastrup, var en dansk officer og godsejer, der tilhørte adelsslægten Kaas (med Muren).

Han var gift med Karen Jørgensdatter Grubbe. Han var korporal, senere ritmester ved de Fynske Sogneryttere, senere major. Kaas skrev sig 1638 til Østergård, som han 1643 forpligtede sig til at sælge og 1644 solgte til Ulrik Christian Gyldenløve, mod selv at blive forlenet med Lister Len i Norge.

Jørgen Kaas gjorde sig bemærket som krigshelt under Karl Gustav-krigene, da svenskerne kom over isen til Fyn 30. januar 1658. Angrebet kom overraskende, og Jørgen Kaas tog op kampen med nogle hurtigt sammenkaldte styrker og faldt selv i strid. Han havde brændt sit navn på armen med krudt. Som anerkendelse af hans heltemod fulgte den svenske konge Karl X Gustav hans lig «en fjerdings vej» til fods.

Han var bl.a. far til stiftamtmand i Christiania og i Trondhjem Hans Kaas (1640–1700) og amtmand Jørgen Grubbe Kaas til Rudbjerggård (1643–1711), og farfar til stiftamtmand i Bergen og admiral Ulrik Kaas (1677–1746). Jørgen Kaas er stamfar for den nulevende danske gren af slægten Kaas. Han var endvidere far til Birgitte Kaas (f. 1644), mor til Elisabeth Sophie Høeg (Banner) (1669–1739) gift Nissen, der havde efterkommere i Danmark, Norge og Tyskland.

Hans tip-tip-oldebarn Louise Danneskiold-Samsøe var gift med hertug Christian August 2. af Slesvig-Holsten-Sønderborg-Augustenborg, et medlem af den oldenborgske slægt og kongens svoger. Blandt deres efterkommere er kong Carl 16. Gustav af Sverige og kong Konstantin 2. af Grækenland.

Litteratur 
 Danmarks Adels Aarbog 1917.

Noter 

Kavaleriofficerer fra Danmark
Jørgen
Godsejere fra Danmark
Danskere i 1600-tallet
Personer i Karl Gustav-krigene fra Danmark-Norge
Faldne danske militærfolk
Lensmænd fra Norge
Anton Abele

Anton Amadé Abele (10. januar 1992 i Stockholm) er en svensk politiker og riksdagsmand for Moderaterne. Han er også aktivist, kronikør og debattør, som engagerede sig efter en dødsmishandling i Stockholm den 6. oktober 2007, som resulterede i at Riccardo Campogiani omkom. Abele skabte en Facebook-gruppe med navnet "Bevara oss från gatuvåldet" (Fri os fra gadevolden), som meget hurtigt fik mere end 100.000 medlemmer. Den 12. oktober 2007 arrangerede Abele en manifestation mod gadevold og mere end 10.000 unge og voksne var til stede i Kungsträdgården i Stockholm. Efter riksdagsvalget 2010 blev Abele det yngste svenske riksdagsmedlem nogen sinde. For tiden afløser Abele Lena Adelsohn Liljeroth som kulturminister. Abele inledte september 2010 økonomistudier ved Handelshögskolan i Stockholm.

Kildehenvisninger

Eksterne henvisninger 

 Officiel hjemmeside 

Medlemmer af Sveriges Riksdag
Svenskere i 2000-tallet
Personer fra Stockholm
H.C. Andersen Mindemedaillen

H.C. Andersen Mindemedaillen var en pris, der fra 1931 til 1955 blev uddelt til forfattere under 35 år. Mindesmedaillen blev formelt indstiftet den 2. april 1930 i anledning af 125-årsdagen for H.C. Andersens fødsel. Bag prisen stod blandt andet Nyt Nordisk Forlag, hvortil manuskripter skulle sendes. Den tildelte medalje til vinderen var udformet af Arno Malinowski med støtte fra Ny Carlsbergfondet

Modtageren af H.C. Andersens Mindesmedalje fik udgivet sit manuskript på Nyt Nordisk Forlag og modtog tillige en pengepræmie på 500 kr.

Vindere 
 1931: Johannes Wulff: O, ungdom (roman)

 1932: Leck Fischer: En dreng fra gaden (roman)

 1933: Kelvin Lindemann: Vi skal nok blive berømte (roman)

 1934: Andrea Andreasen: Døden har Nøglen (roman)

 1935: Ikke uddelt

 1936: Aage Rasmussen: Paa Havsens Bund (roman)

 1937-38: Ikke uddelt

 1939: Jens Gielstrup: Kys til højre og venstre (roman)

 1940-41: Ikke uddelt

 1942: Thorsteinn Stefánsson: Dalen (roman)

 1943-1946: Ikke uddelt

 1947: Gustav Bengtsson: Nye bastioner (roman)

 1948: Ikke uddelt

 1949: Inge Haagensen: Vi ser aldrig det hele (roman)

 1955: Franz Berliner: Tingelingelater (roman)

Kilder 
 Oversigt over diverse danske priser

Litteraturpriser fra Danmark
Mindemedaillen
Etableret i 1931
Ophørt i 1955
Kommuner i Danmark efter indbyggertal

Liste over kommuner i Danmark efter indbyggertal omfatter en liste over samtlige danske kommuner, som bestod efter Strukturreformen, og hvis kommunalbestyrelse blev valgt 15. november 2005. 

Ærø Kommune fik tilladelse til at blive oprettet 1. januar 2006 og var en del af Fyns Amtskommune i sit første år. Det er en prioriteret liste, hvor kommuner med flest indbyggere nævnes først. Indbyggertallene stammer fra Danmarks Statistiks Statistikbanken.1Tallene, som Danmarks Statistik har angivet for 1. januar 2006, er pro forma for de kommuner, der opstod 1. januar 2007. Kommunerne er nævnt med de navne, de havde eller som de fortsatte med efter Strukturreformen, hvor kommunesammenlægningerne blev gennemført. Halsnæs Kommune fik dog først sit nuværende navn 1. januar 2008 og Brønderslev Kommune 18. januar 2007. 

Klik på trekanterne/pilene i overskriften for at ændre placering i kolonnen under trekanterne/pilene af kommunerne i listen, fx alfabetisk rækkefølge under "Navn", etc. Klik derefter på "Region" for at få rækkefølgen (Navn, km², indbyggertal, befolkningstæthed) under hver region. Klik indtil man har den rækkefølge, man ønsker. 

Ertholmene hører ikke til en kommune, men administreres af Forsvarsministeriet.  

Arealet ("km2") er det samlede areal af land og vand, hvilket sidstnævnte fx udgør omkring 10 hhv. 15-20 km2 i Furesø og Halsnæs. Tip:vælg fx Danmark på Google, klik på kortet over Danmark, skriv i søgefeltet fx: Skanderborg; højreklik; i menuen, der fremkommer venstreklik på nederste linje:Mål distance; venstreklik og omkrans det område, der skal måles størrelsen på, klik tilsidst på det punkt, man først klikkede på. Arealet er nævnt i km2 og square miles. At finde et vilkårligt areal kan gøres vha dette højreklik med efterfølgende venstreklik på Google Maps (kort og Satellit(foto)) uden at skrive i søgefeltet.  

Danmarks regioner:Region Hovedstaden omfatter 29 kommuner, Region Syddanmark 22, Region Midtjylland 19, Region Sjælland 17 og Region Nordjylland 11 kommuner.

Vær opmærksom på, at der i tabellen mangler oplysninger om antal indbyggere for de fleste kommuner indenfor de nuværende arealer fra før 2006, og at listen dermed ikke er komplet og fuldtud sammenlignelig før 2006.

Se desuden
 Danmarks største byer

Kilder
Kilde: Danmarks Statistik, http://www.statistikbanken.dk/statbank5a/default.asp?w=1920

 Indbyggertal
Sulitjelmaisen

Sulitjelmaisen eller Sulitjelmabreen (lulesamisk: Sálajiegŋa) er en gletcher som dækker store dele af Sulitjelmamassivet på grænsen mellem Norge og Sverige; den ligger øst for byen Sulitjelma i Fauske kommune i Nordland fylke. Med et areal på 44 km² er den Skandinaviens niende største isbre.
Arealet er fordelt med 3/4 på norsk side og 1/4 på svensk side. Øst for Sulitjelmaisen ligger Stuorrajiegŋa, som er Sveriges største isbræ. En bjergryg som på det smalleste er under 500 m bred, skiller disse gletchere. Hovedparten af smeltevandet fra bræen løber mod øst til Piteälven i Sverige.

Ved bunden af Sulitjelmaisen, øst for den navnløse sø (879 moh.) som Lájrrojåhkå kommer fra, har Tarfala forskningsstation en målestation for glaciologiske og meteorologiske målinger.
es/>

Se også 
 Gletsjere i Norge

Eksterne kilder og henvisninger 

 Sulitjelmabreen på Store norske leksikon

Gletsjere i Nordland
Gletsjere i Sverige
Fauske
Arjeplog
Svingbasse

Svingbasse er en fællesbetegnelse for alle gaffelmonterede småkanoner siden 1500-tallet. På engelsk hed det en swivel gun. Omkring år 1700 var en svingbasse en kanon monteret i en gaffel af smedejern anbragt i fartøjets ræling. Svingbasser omfatter alt fra en falkonet på 1 til 3 punds kaliber, til en haubits på op til 12 pund. 

Deres anvendelse var som antipersonelskyts, der kunne svinges rundt, og let eleveres eller plongeres. De kunne også monteres højt oppe på mærs, platforme på et sejlskibs master, de var  beregnet til at yde støtte under entringskamp. De blev også brugt som våben i nærkamp og var sædvanligvis placeret på skansen på agterskibet. Svingbasser blev ofte ladet med kardæsk. 

De var i brug frem til Napoleonskrigene.

Eksterne henvisninger 

 »De forskellige typer kanoner«, fra netstedet arkeliet.net

Artilleri
Karronade

En karronade er en kort, glatløbet kanon med en stor kaliber, udviklet for Royal Navy af det skotske jernstøberi Carron Company i slutningen af 1700-tallet. Hovedanvendelsen var til nærkamp, især mod andre skibes besætninger. Karronaden kunne til dette formål lades med skrå eller kardæsk. I Norge blev karronader produceret af Moss Jernverk. Karronaden gik gradvist ud af brug i midten af 1800-tallet, men brugtes så sent som under den amerikanske borgerkrig (1861–1865).

Artilleri
Vasektomi

Vasektomi er en kirurgisk metode til at sterilisere manden ved overskæring af begge sædledere.

I lokalbedøvelse foretages to indsnit, et på hver side af pungen, sædlederen (vas deferens, deraf navnet), en i hver side, trækkes frem og et lille stykke fjernes. Enderne underbindes. Derved forhindres sædcellerne i at bevæges fra bitestiklen til sædblæren. Efter nogen tid bliver ejakulatet frit for sædceller, og sterilisationen er gennemført.

Man kan fortryde en vasektomi. Dette forgår ved at sy sædlederne sammen, operationen har stor sandsynlighed for at lykkes. Dog er det ikke sikkert man er fertil efter operationen. Sandsynligheden for fertilitet mindsket med alderen og er afhængig af hvor langtid siden vasektomien er fortaget. Man kan også trækket sæd fra selve testiklerne som et alternativ til af fortryde vasketomien. Dog er dette en dyr behandling og derfor ofte betyder man selv skal betale.

I Danmark skal man være fyldt 25 år, inden man må lade sig sterilisere.

Bivirkninger 
Efter behandlingen kan der opstår en smule ømhed og ubehag omkring pungen.

Man skal være opmærksom på der kan opstå blodsamling i pungen kort tid efter operationen, det er dog sjældent. I tilfælde af blødning skal man kontakte afdeleing/lægen der udførte vasektomien.

Mellem 4-15 procent af mænd udvikler smerter eller ubehag lang tid efter operationen. Dette kendes som post vasectomy pain syndrome PVPS.

Øget chance for prostatakræft. 
Der har i længere tid være undersøgelser som har undersøgt om der er en sammenhæng mellem prostatakræft og vasektomi.

I 1998 var konklusionen at der ikke er en større risiko for at udvikle prostatakræft efter at have haft foretaget en vasektomi. Dog viser en undersøgelse fra Oxford Universitet at der er en sammenhæng. Denne undersøgelse var baseret på mænd i Danmark og deres sandsynlighed for at udvikle prostatakræft.

Referencer 

Lægefaglige procedurer
Præventionsmetoder
Aserbajdsjan ved sommer-OL 2012

Aserbajdsjan deltog i Sommer-OL 2012 i London, som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Burma ved sommer-OL 2012

Burma deltog i Sommer-OL 2012 i London, som blev arrangeret i perioden 27. juli til 12. august 2012.

Medaljer

Lande ved sommer-OL 2012
Burma ved sommer-OL
Argentina ved sommer-OL 2012

Argentina deltog i Sommer-OL 2012 i London, som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Kina ved sommer-OL 2012

Kina deltog i Sommer-OL 2012 i London, som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Serbien ved sommer-OL 2012

Serbien deltog i Sommer-OL 2012 i London, som blev arrangeret i perioden 27. juli til 12. august 2012.

Medaljer

Medaljevinderne 

Lande ved sommer-OL 2012
2012
Sandra Auffarth

Sandra Auffarth (født 27. december 1986) er en tysk militaryrytter, der har deltaget i tre olympiske lege.

Auffarth repræsenterede første gang Tyskland ved et OL i 2012 i London, hvor hun stillede op på hesten Opgun Luovo både individuelt og på hold (de to konkurrencer blev holdt samtidig). Hun opnåede 40,00 point i dressur (delt syvendeplads), 4,80 i terrænridning (delt tyvendeplads) og 0,00 point i spring (delt førsteplads). I alt gav det 44,80 point, hvilket rakte til bronze efter landsmanden Michael Jung, der vandt guld, og svenskeren Sara Algotsson Ostholt. I holdkonkurrencen talte de individuelle resultater for de tre bedste ekvipager, og med Jung på førstepladsen og Auffarth på tredjepladsen betød det ikke så meget, at den tredjebedste tysker, Ingrid Klimke, blot blev nummer 25; tyskernes guld blev sikret med i alt 133,70 point foran Storbritannien med 138,20 og New Zealand med 144,40.

Ved OL 2016 i Rio de Janeiro stillede hun igen op på Opgun Luovo. Her blev hun individuelt nummer elleve, og på det tyske hold, som var favoritter, var hun med til at vinde sølv med i alt 172,8 point efter Frankrig med 169,0 point og foran Australien med 175,8 point.

Auffarth var igen med ved OL 2020 (afholdt 2021) i Tokyo, og her blev hun individuelt nummer 31, mens det tyske hold denne gang sluttede uden for medaljerækken på en fjerdeplads.

Reference

Eksterne henvisninger 

 Sandra Auffarths hjemmeside

Ryttere fra Tyskland
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Deltagere for Tyskland ved sommer-OL 2020
Olympiske mestre fra Tyskland
Olympiske sølvmedaljevindere fra Tyskland
Olympiske bronzemedaljevindere fra Tyskland
Nyrup (Odsherred Kommune)

Nyrup er en lille kyst- og sommerhusby på Nordvestsjælland med . Nyrup er beliggende i Højby Sogn ved Kattegat, fire kilometer vest for Nykøbing Sjælland og seks kilometer nord for Højby. Byen tilhører Odsherred Kommune og er beliggende i Region Sjælland.

Kilder 

Byer i Odsherred Kommune
Smørumovre

Smørumovre er en by i Nordsjælland med . Smørumovre er beliggende i Smørum Sogn 2 kilometer vest for Smørumnedre, mellem udkanterne af de to byer er der ca. 500 meter. Byen tilhører Egedal Kommune og er beliggende i Region Hovedstaden.

Historie 

Smørumovre omtales første gang den 11. november 1334 i formen Smørhøm og i Esrumbogen 26. juni 1347 som Øfræ Smørheem. Forleddet betyder "smør".

Smørumovre landsby bestod i 1682 af 15 gårde og 14 huse uden jord. Det samlede dyrkede areal udgjorde 578,7 tønder land skyldsat til 138,64 tønder hartkorn. Dyrkningsformen var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Lis Weise: Efterstillet adjektiv i danske stednavne (Navnestudier udgivet af Institut for Navneforskning Nr. 8); Akademisk Forlag, København 1969

Byer i Egedal Kommune
Drejer

En drejer er en håndværker eller industriarbejder, der udfører drejearbejde ved en mere eller mindre avanceret maskine eller drejebænk. Der arbejdes ofte i træ, men også horn, elfenben, rav, alabast, plexiglas og andre plasttyper og i øvrigt egnede materialer kan bearbejdes.

Se også 
 Trædrejning

Eksterne henvisninger 

 "Drejer" hos Ordnet.dk/ddo, Den Danske Ordbog
 "Drejer" hos Ordnet.dk/ods, Ordbog over det danske Sprog 

Håndværk
Stillingsbetegnelser
Pederstrup (Faaborg-Midtfyn Kommune)

Pederstrup er en by på Fyn med . Pederstrup er beliggende syv kilometer nord for Ringe og fire kilometer syd for Årslev. Byen tilhører Faaborg-Midtfyn Kommune og er beliggende i Sønder Højrup Sogn.

Pederstrup Station ligger i stationsbyen og fungerer som station på Svendborgbanen, der er få kilometer til Svendborgmotorvejen.

Pederstrup-æblet 

Landsbyen er hjemstedet for den danske æblesort Pederstrup-æblet, hvis oprindelse kan spores tilbage til 1858. I dette år viste en gårdmand æblet til en handelsgartner H. Larsen fra Odense, der siden opformerede træet i store mængder. Æblet er en mellemting mellem et spiseæble og et madæble og nød en overgang ret stor udbredelse i Danmark. I 1920 var sorten efter antal træer nr. 6 i planteskolerne og nr. 5 i frugtplantagerne. I dag regnes det for en lidt gammeldags, men klassisk dansk æblesort.

Kilder

Eksterne henvisninger 

 Pederstrup - et fynsk æble med karakter

Byer i Faaborg-Midtfyn Kommune
Puk

Puk er et navn.
Det kendes fra William Shakespeares komedie  En skærsommernatsdrøm, hvor det er navnet på en alf.
Det stammer fra engelske folkesagn, hvor det er et drengenavn.
I den danske Melodi Grand Prix-sang Dansevise forekommer det usædvanlige ord "puk-kåd", der henviser til denne engelske figur.

I Danmark er navnet godkendt som pigenavn og der var i 2012 364 piger og kvinder med navnet.
Navnet har dog også været brugt som drengenavn i Danmark af f.eks. manden bag Puk Recording Studios.

Personer med fornavnet:
 Puk Damsgård, journalist
 Puk Elgård, journalist
 Puk Schaufuss, skuespiller
 Puk Scharbau, skuespiller og kommunikationskonsulent
 Puk Grasten, skuespiller og filmmedarbejder, datter af Regner Grasten

Andet:
 Puk Recording Studios, dansk pladestudie
 Puk, figur i julekalenderen Nissebanden i Grønland
 Puk, figur i William Shakespeares komedie  En Skærsommernatsdrøm (Puck på engelsk).

Se også 
 Puck, f.eks. for "bolden" i ishockey

Henvisninger 

Pigenavne
Norring

Norring er en by ved Foldby i Østjylland med . Norring er beliggende en km øst for Folby, tre km vest for Hinnerup og 18 km nordvest for Aarhus. Byen ligger i Foldby Sogn og tilhører Favrskov Kommune.

Kilder 

Byer i Favrskov Kommune
Garry Parker

Garry Parker (født 9. september 1965 i Oxford, England) er en tidligere engelsk fodboldspiller, der spillede som midtbanespiller. Han var på klubplan tilknyttet Luton, Hull, Nottingham Forest, Aston Villa og Leicester. 

Parker vandt tre gange gennem karrieren Liga Cuppen. To gange, i 1989 og 1990 med Nottingham Forest og én gang, i 1997, med Leicester City. 

Parker var i 2001 i en kort periode fungerende manager i sin klub, Leicester.

Titler 

Football League Cup
 1989 og 1990 med Nottingham Forest
 1997 med Leicester

Eksterne henvisninger 
 Soccerbase.com spillerinfo

Fodboldspillere fra England
Fodboldspillere fra Luton Town F.C.
Fodboldspillere fra Hull City A.F.C.
Fodboldspillere fra Nottingham Forest F.C.
Fodboldspillere fra Aston Villa F.C.
Fodboldspillere fra Leicester City F.C.
Fodboldtrænere fra Leicester City F.C.